paragraph_text: Logor Kloster bio je zatvorenički logor pod upravom Muslimana-Bošnjaka tijekom bošnjačko-hrvatskog sukoba. Formiran tijekom bošnjačkog zauzimanja Bugojna. Bio je u Klosteru u Bugojnu. Rano ujutro 25. srpnja 1993. godine zatočeni Hrvati, s rukama na glavi, iz jedne su garaže odvedeni u Kloster časnih sestara - samostanski internat za djevojke. U njemu je već bilo zatočeno 13 Hrvata iz Gaja. Naknadno u Kloster je doveden vojnik HVO-a, a tu je, u gornjem dijelu objekta, bio zatočen 21 civil. Pripadnici Armije BiH su 30. srpnja 1993. godine izveli dio zatočenika iz Klostera, proveli ih kroz grad i smjestili u logor zgrade gimnazije. Zatočeni civili su bili u jednoj, a vojnici HVO-a u dvije prostorije.